Document ID: 32003D0484

NÕUKOGU OTSUS 2003/484/ÜVJP,
27. juuni 2003,
ühise seisukoha 2003/280/ÜVJP rakendamise kohta, millega toetatakse endise Jugoslaavia asjade rahvusvahelise kriminaalkohtu (EJRK) volituste tõhusat rakendamist
EUROOPA LIIDU NÕUKOGU,
võttes arvesse nõukogu 16. aprilli 2003. aasta ühist seisukohta 2003/280/ÜVJP, millega toetatakse EJRK volituste tõhusat rakendamist,[1] eriti kõnealuse seisukoha artiklit 2, koos Euroopa Liidu lepingu artikli 23 lõikega 2,
ning arvestades järgmist:
(1) Nõukogu võttis ühise seisukohaga 2003/280/ÜVJP meetmed, et takistada liikmesriikide territooriumile sisenemist ja selle läbimist isikutel, kes oma tegevusega aitavad vabaduses viibivatel isikutel jätkuvalt kõrvale hoida õigusemõistmisest kuritegude eest, milles EJRK on neile esitanud süüdistuse.
(2) Kõrge esindaja büroolt Bosnias ja Hertsegoviinas saadud soovituste alusel tuleks kõnealuseid meetmeid kohaldada täiendavate isikute suhtes,
ON VASTU VÕTNUD JÄRGMISE OTSUSE:
Artikkel 1
Ühise seisukoha 2003/280/ÜVJP lisas esitatud isikute nimekiri asendatakse käesoleva otsuse lisas esitatud nimekirjaga.
Artikkel 2
Käesolev otsus jõustub selle vastuvõtmise päeval.
Artikkel 3
Käesolev otsus avaldatakse Euroopa Liidu Teatajas.
Brüssel, 27. juuni 2003

Labels: 13
18
11
5